da en da nl ca da da da es da da da da de da da da da en da da da da da da da da de da nb da da da da da da da da da da da nl da en da da es nl da
Danmark indgår nye partnerskabsaftaler med FN-organisationer | Udenrigsministeriet
22.9.2022 22:32:39 CEST | Udenrigsministeriet
Ligestilling, retten til at bestemme over egen krop, børns levevilkår, bekæmpelse af fattigdom, klimaforandringer og konfliktforebyggelse er helt centrale prioriteter i Danmarks FN-partnerskaber.
Udviklingsminister Flemming Møller Mortensen underskrev i dag nye aftaler med FN-organisationerne UNDP, UNFPA, UNICEF og UN Women. Organisationerne er blandt Danmarks tætteste udviklingspartnere. De nye partnerskabsaftaler rummer sammenlagt dansk støtte til de fire FN-organisationer på i alt 1,09 mia. kr. årligt i perioden 2023-2025. De fire organisationer er samlet tilstede i 190 lande.
”De fire FN-organisationer, som vi i dag indgår nye partnerskaber med, er helt centrale for at skabe bedre levevilkår for de mest sårbare og bidrage til en mere tryg verden. Med vores nye støtte til disse organisationer tager vi dermed endnu et skridt i at føre vores udviklingspolitiske strategi ud i livet ved at skubbe på for en bæredygtig udvikling i de lande, hvor udfordringerne og behovene er allerstørst. Samtidig sætter vi et klart dansk aftryk på FN-organisationernes arbejde med et stærkt fokus på klima og på ligestilling.”
UNDP (FN’s Udviklingsprogram) har historisk set været Danmarks største FN-partner og vil i perioden 2023-2025 årligt modtage 370 mio.kr. i bistand. Den danske støtte går til god regeringsførelse, herunder antikorruption, menneskerettigheder og en integreret udviklingstilgang til bekæmpelse af fattigdom. Også bl.a. klima og adgang til ren energi samt kriseforebyggelse indgår i støtten.
UNFPA (FN’s Befolkningsfond) vil i perioden 2023-2025 årligt modtage 396 mio. kr. i bistand. Den danske støtte vil bidrage til at fremme retten til at bestemme over egen krop, bl.a.  ved at give adgang til og viden om prævention, bekæmpe børneægteskaber og andre former for seksuel- og kønsbaseret vold også i humanitære krisesituationer.
UNICEF (FN’s Børnefond) vil i perioden 2023-2025 årligt modtage 250 mio. kr. i udviklingsstøtte. Den danske støtte vil være fokuseret på at hjælpe verdens børn inden for sundhed, uddannelse og beskyttelse, herunder i humanitære kriser.
UN Women (FN's organisation for ligestilling og forbedring af kvinders rettigheder) vil i perioden 2023-2025 årligt modtage 75 mio. kr. i bistand. Den danske støtte vil have fokus på at fremme ligestilling mellem kønnene, herunder kvinders lederskab og deltagelse i freds- og sikkerhedsarbejde samt at styrke hele FN’s arbejde med ligestilling.
Udenrigsministeriets pressevagt +45 61 97 92 47 (ikke sms)
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022